Jelgavā, 2022. gada 28. oktobrī (prot. Nr.14, 5p.)

**Jelgavas VALSTSpilsētas pašvaldības 2022. gada 28. oktobra**

**saistošie noteikumi Nr.22-37**

**“APSTĀDĪJUMU UZTURĒŠANas un aizsardzības noteikumi JelGavas valstspilsētas pašvaldības teritorijā”**

*Izdoti saskaņā ar likuma “*[*Par pašvaldībām*](http://likumi.lv/ta/id/57255-par-pasvaldibam)*”* [*43.panta*](http://likumi.lv/ta/id/57255-par-pasvaldibam#p15) *pirmās daļas 9. punktu*

1. **VISPĀRĪGIE JAUTĀJUMI**
2. Saistošie noteikumi nosaka publiski pieejamo apstādījumu uzturēšanas un aizsardzības kārtību Jelgavas valstspilsētas pašvaldības teritorijā un administratīvo atbildību par saistošo noteikumu neievērošanu.
3. Apstādījumi saistošo noteikumu izpratnē ir publiskajā ārtelpā izveidotas un koptas zaļās teritorijas, ietverot koku, krūmu, lakstaugu stādījumus, zālāju vai tam paredzētu teritoriju.
4. **APSTĀDĪJUMU UZTURĒŠANA UN AIZSARDZĪBA**
5. Nekustamā īpašuma īpašnieks vai tiesiskais valdītājs nodrošina publiskajā ārtelpā, t.sk. daudzdzīvokļu dzīvojamo māju teritorijās, augošu koku kopšanu, ievērojot labas koku kopšanas prakses principus un pieaicinot dārznieku vai sertificētu kokkopi – arboristu.
6. Nekustamā īpašuma īpašnieks vai tiesiskais valdītājs nodrošina tam piederošajā vai lietojumā esošajā nekustamajā īpašumā augošo koku un krūmu zaru apzāģēšanu, augu nogriešanu, kā arī to novākšanu gar gājēju ietvēm un brauktuvēm (vietās, kur var tikt traucēta gājēju un transporta pārvietošanās), lai koku un krūmu zaru vai augu augstums virs ietvēm un gājēju celiņiem ir ne zemāk kā 2,5 metri un virs brauktuvēm ne zemāk kā 4,5 m. Uz šajā punktā noteikto pienākumu izpildi neattiecas saistošajos noteikumos 3.punktā noteiktais pienākums pieaicināt dārznieku vai sertificētu kokkopi – arboristu.
7. Publiskajā ārtelpā aizliegts:
   1. veikt darbības, kas izraisa apstādījumu bojāšanu (t.sk. lauzt kokus, krūmus un to zarus, plūkt lapas, ziedus un augļus u.c.) vai iznīcināšanu;
   2. braukt un novietot stāvēšanai mehāniskos transportlīdzekļus apstādījumos, ja tas nav saistīts ar apstādījumu apsaimniekošanu vai nav izdots Jelgavas valstspilsētas pašvaldības saskaņojums;
   3. ierīkot ugunskura vietas un/vai kurināt ugunskurus, izņemot gadījumos, kad ir saņemts Jelgavas valstspilsētas pašvaldības saskaņojums.
8. **Saistošo noteikumu izpildes kontrole un administratīvā atbildība par saistošo noteikumu neievērošanu**
9. Saistošo noteikumu izpildes kontroli un administratīvā pārkāpuma procesu par saistošajos noteikumos minēto prasību neievērošanu veic Jelgavas valstspilsētas pašvaldības iestāde “Jelgavas pašvaldības policija”.
10. Par saistošo noteikumu 4., 5.2. un 5.3. punkta prasību neievērošanu:
    1. fiziskām personām piemēro brīdinājumu vai naudas sodu līdz 100 naudas soda vienībām,
    2. juridiskām personām piemēro brīdinājumu vai naudas sodu līdz 300 naudas soda vienībām.
11. **NOSLĒGUMA JAUTĀJUMS**
12. Saistošie noteikumi stājās spēkā kopā ar Jelgavas valstspilsētas pašvaldības 2022. gada 28.oktobra saistošajiem noteikumiem Nr.22-36 “Jelgavas valstspilsētas pašvaldības teritorijas kopšanas un būvju uzturēšanas saistošie noteikumi”.

Domes priekšsēdētājs A.Rāviņš